Ilja Musin

Ilja Aleksandrovitš Musin (; 1904–1999) oli venäläinen kapellimestari ja pedagogi. Useat merkittävät kapellimestarit opiskelivat hänen johdollaan Leningradin (Pietarin) konservatoriossa, mukaan lukien Valeri Gergijev, Juri Temirkanov, Semjon Bitškov, Vasili Sinaiski ja Leonid Kortšmar sekä nuoremmasta polvesta Sian Edwards ja Tugan Sohijev. Suomalaisista kapellimestareista hänen johdollaan Pietarissa opiskeli Tuomas Ollila, minkä lisäksi Musin piti joitakin mestarikursseja myös Sibelius-Akatemiassa.

Ilja Musin opetti Pietarin konservatoriossa vuosina 1933–1999. Hän teki kansainvälisen läpimurtonsa vasta 92-vuotiaana Lontoon Royal Philharmonic Orchestran kanssa. Musin kirjoitti kolme teosta orkesterinjohtamisesta: Johtamisen tekniikka, Kapellimestarin koulutus ja Elämän oppitunnit.

 Lähteet 

Luokka:Venäläiset kapellimestarit
Luokka:Vuonna 1904 syntyneet
Luokka:Vuonna 1999 kuolleet